OL-drømmen endte i tårer for Westerheim
Den norske rifleskytteren endte på 20.-plass i OL-konkurransen. Hun innledet med 195 poeng i liggende etter serier på 97 og 98. Deretter ble det 187 poeng i stående (91-97), før hun skjøt seg oppover på listene med 197 i knestående (97-100). Hadde hun innledet konkurransen like sterkt som hun avsluttet den, ville hun ganske sikkert vært med i finalen. Best i kvalifiseringen var amerikanske Jamie Lynn Gray med 592 poeng. Fire skyttere med 583 gjorde opp om de to siste finaleplassene.
Malin Westerheim fikk 579 poeng i kvalifiseringen i rifle halvmatch og var fire poeng fra å bli med i omskyting om finaleplass.